ক্যাম্পাস সূত্র জানায়, কলেজের আধিপত্য বিস্তারকে কেন্দ্র করে কিছুদিন যাবত ভিপি মঈন তুষার ও জিএস নাহিদ সেরনিয়াবাতের মধ্যে বিরোধ দেখা দেয়। গত কয়েক দিন যাবত দু’জনই তাদের অনুগত ছাত্রলীগ নেতা-কর্মীদের নিয়ে ক্যাম্পাসে শক্তি প্রদর্শনের মহড়া দেয়। গতকাল বৃহস্পতিবার দুপুর দেড়টার দিকে তুষারের সমর্থক নুর আহাদ সাঈদী তার সহযোগী রিয়াদকে নিয়ে জিএস নাহিদের সমর্থক সৈকতের সঙ্গে বিতর্কে লিপ্ত হয়। এক পর্যায়ে হাতাহাতি থেকে তা সংঘর্ষে রূপ নেয়। সাঈদী ও তার দলবল এসময় সৈকত সহ দু’জনকে বেধড়ক পিটিয়ে গুরুতর আহত করে। কোতয়ালী মডেল থানার ওসি শাখায়াত হোসেন জানান, পুলিশ ঘটনাস্থলে পৌঁছে পরিস্থিতি নিয়ন্ত্রণ করে। বর্তমানে ক্যাম্পাস শান্ত রয়েছে।